VS002241
Datum: 2004-02-13T01:00:00.000+01:00
datum_sodbe_i_stopnje: 2010-09-10T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.700 EUR (za vsakega od tožnikov)
opombe: II Ips 16/2012. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od tožnikov znižana s 4.800 EUR na 3.700 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Zaposlen.

Opomba: Istočasno je bila dosojena odškodnina še enemu članu gospodinsjtva prvotoćnika, ženski, prav tako zaposleni.

## Škodni dogodek

Količina (kritičnih) imisij hrupa, vibracij in izpustov plinov zaradi tovornega prometa po regionalni cesti G1-3/366, na relaciji Pesnica – Vučja vas, je presegla običajne meje.

Stanje je trajalo 57 mesecev (od srede februarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živijo tožniki je:

    od ceste oddaljena 30 m,

    v neposredni bližini sta dva prehoda za pešce in krožišče, kjer so posebej hrupno zavirali in speljevali tovornjaki. Hudo hrupno je bilo tudi takrat, ko so tovornjaki prevažali živo živino in vozili prek udarnih jam.

## Kršitev drugih pravic osebnosti

3.700 EUR Kršitev pravice do zdravega življenjskega okolja.

Prvi tožnik in druga tožnica (zakonca) sta bila v spornem obdobju zaposlena zato po 8 ur dnevno odsotna od doma. Tretji tožnik je bil zaradi zaposlitve odsoten od doma okoli 9 ur. Ponoči zaradi hrupa niso mogli spati, bili so izmučeni, nezbrani, nervozni, kar se je poznalo tudi pri delu v službi in stikih s sodelavci. Komunikacija v družini je bila mogoča le s povišanim glasom. Zadrževanje na balkonih, terasi in pred hišo ni bilo mogoče. Obiskov prijateljev je bilo vse manj. Zaradi hrupa je bilo mogoče gledati televizijo le pri polni jakosti zvoka. Pogosto so preslišali zvonjenje telefona. Hiše ni bilo mogoče prezračiti, kar je bilo posebej neprijetno v vročih poletnih dneh. Druga tožnica zaradi preutrujenosti ni dokončala druge stopnje na fakulteti. Z dvema mld. otrokoma se ni mogla kvalitetno ukvarjati. Posledice v obliki rahlega spanca in glasnega govorjenja čuti še vedno.

Tretji tožnik, ki dela na področju informacijske tehnologije se zaradi preutrujenosti doma ni mogel dodatno izobraževati, poslušati glasbe. Posledice čuti še vedno , saj ima podzavestni občutek, da po cesti še vedno vozijo tovorna vozila.

---

OZ paragraf 179, 182